On iseloomulik, et enamus suuremaid teaduslikke uurimustöid lõppesid Erik Linnaksil oma aja tähelepanuväärse tunnustusega. Kui 1950-ndad aastad kujunesid Eesti tööstusettevõtete raamatupidamises NSV Liidus  väljatöötatud üleliiduliste arvestusmeetodite juurutamise perioodiks, siis nende vahendamisel ja kohandamisel osutusid Erik Linnaksi teened hindamatuteks. Ajavahemikus 1954-1958 tegeles ta pea- ja vanemraamatupidajate konsulteerimisega raamatupidamisarvestuse korraldamisel ca kolmekümnes juhtivas tööstusettevõttes nagu Eesti Põlevkivikaevandused, Kiviõli Keemiakombinaat, Järvakandi tehased, Tallinna Lihakombinaat, Tartu Masinatehas Võit jt.. Tööd raamatupidamise juhtiva spetsialistina tunnustati NSV Liidu SKV  poolt aunimetusega "Eesti NSV sotsialistliku arvestuse eesrindlane".